Πιερικός (πετοσφαίριση ανδρών)

Το τμήμα βόλεϊ ανδρών του Πιερικού είναι ελληνική ομάδα πετοσφαίρισης και αποτελεί μέρος του Σ.Φ.Κ. Πιερικός. Επίσημο έτος ίδρυσης του τμήματος είναι το 2006 και αγωνίζεται με χρώματα το μαύρο και το λευκό. 
Το τμήμα πετοσφαίρισης ιδρύθηκε με πρωτοβουλία του Κωνσταντίνου Σαρρή. Την αγωνιστική περίοδο 2022-23 ο Πιερικός συμμετέχει στο πρωτάθλημα της Pre League πετοσφαίρισης ανδρών.

Ιστορία
Ο Πιερικός από την ίδρυση του μέχρι σήμερα μετράει συνολικά 5 παρουσίες σε εθνικές κατηγορίες εκ των οποίων οι 4 ήταν στην Α2 Εθνική Πετοσφαίρισης Ελλάδας Ανδρών και η 1 στην Pre League πετοσφαίρισης ανδρών.

Σεζόν 2012-2013

 Η πρώτη άνοδος  της ομάδας ήρθε την σεζόν 2011-12 όταν ο Πιερικός αγωνίστηκε στο πρωτάθλημα της Β Εθνικής κατηγορίας της ΕΣΠΕΜ (Ένωση Σωματείων Πετοσφαίρισης Μακεδονίας) όπου και κατέλαβε άξια την πρώτη θέση καθώς τελείωσε το πρωτάθλημα χωρίς καμία ήττα. 

 Η σεζόν 2012-13 ήταν πολύ σημαντική για την ιστορία του συλλόγου καθώς η ομάδα θα αγωνιζόταν για πρώτη φορά σε μία εθνική κατηγορία. Δυστηχώς όμως η πορεία του στην Α2  δε ήταν αξιόλογη των προσδοκιών και ο Πιερικός τερμάτισε στην τελευταία θέση του 3ου ομίλου χωρίς καμία νίκη. Με αυτόν το τρόπο η ομάδα υποβιβάστηκε στην Β Εθνική.

Σεζόν 2014-2015

 Η δεύτερη άνοδος ήρθε τη σεζόν 2013-14. Μετά την κακή προηγούμενη χρονιά στην Α2 ο Πιερικός βρήκε τον παλιό καλό εαυτό του και κατάφερε να κατακτήσει την πρώτη θέση του πρωταθλήματος η οποία τον οδηγούσε στην Α2 κατηγορία. Την σεζόν αυτή ο Πιερικός τελείωσε το πρωτάθλημα αήττητος.

 Στην σεζόν 2014-15 ο Πιερικός παρουσίασε μία πολύ καλή και δεμένη ομάδα στην κατηγορία κερδίζοντας τον κόσμο την Κατερίνης. Ήταν ανταγωνιστικός καθ' όλη την διάρκεια του πρωταθλήματος με πολύ θετικές εμφανίσεις εντός και εκτός Κατερίνης. Παρόλο αυτά δεν κατάφερε να παραμείνει στην κατηγορία. Τερμάτισε στην 10η θέση σε ισοβαθμία με την ΧΑΝΘ χάνοντας όμως την παραμονή για ένα παραπάνω χαμένο σετ.

Σεζόν 2018-2019

 Η τρίτη άνοδος στην ιστορία του Πιερικού ήρθε την σεζόν 2017-18. Η ομάδα πέτυχε τον προβιβασμό σε δύο φάσεις. Στην πρώτη φάση ο Πιερικός ανακηρύχθηκε εύκολα πρωταθλητής στην ΕΣΠΕΜ (αήττητο πρωτάθλημα). Στην δεύτερη φάση η ομάδα του Πιερικού έπαιξε μπαράζ ανόδου στην Καρδίτσα όπου εξασφάλισε την άνοδο στους πρώτους δύο αγώνες. Με αυτόν τον τρόπο ο Πιερικός έδειξε την δύναμη του και ότι μπορεί να πρωταγωνιστήσει στα Εθνικά πρωταθλήματα.

 Την σεζόν 2018-19 ο Πιερικός έχοντας στο ρόστερ του πολύ καλούς παίκτες έκανε την διαφορά στην Α2. Κατάφερε να κερδίσει την παραμονή του, για πρώτη φορά στην ιστορία του, αρκετές αγωνιστικές πριν τελειώσει το πρωτάθλημα. Τερμάτισε στην 6η θέση παίζοντας καλό  και σύγχρονο βόλλευ.

Σεζόν 2019-2020
 Μετά την εξαιρετική προηγούμενη σεζόν ο Πιερικός για την χρονιά 2019-20 έθεσε στόχο τις ψηλές θέσεις της βαθμολογίας. Από το καλοκαίρι η διοίκηση της ομάδας πρόσθεσε στο ρόστερ παίκτες με υψηλή εμπειρία και τρομερές ικανότητες. Μετά την οριστική διακοπή των πρωταθλημάτων λόγω κορωνοΪού ο Πιερικός καταλαμβάνει την 4η θέση. Με αυτό τον τρόπο η ομάδα εξασφάλισε την άνοδο της στην Pre League.

Σεζόν 2020-2021 
 Την σεζόν αυτή η ομάδα του Πιερικού θα εμφανιζόταν για πρώτη φορά στην νεοσύστατη κατηγορία της Pre League όμως εξαιτίας της έξαρσης της πανδημίας του covid-19 η ομοσπονδία αποφάσισε την ματαίωση του πρωταθλήματος το οποίο θα έμενε αμετάβλητο για την επόμενη αγωνιστική περίοδο.

Σεζόν 2021-2022 

 Έχοντας εξασφαλίσει την θέση του στο πρωτάθλημα της Pre League ο Πιερικός από τις αρχές του καλοκαιριού ξεκίνησε τον σχεδιασμό της ομάδας. Μετά από αρκετές ανανεώσεις και αποχωρήσεις στην ομάδα προστέθηκαν πολλοί αθλητές με εμπειρία από το πρωτάθλημα της Α1 κατηγορίας προκειμένου να βοηθήσουν την ομάδα. Μετά από μια γεμάτη αγωνιστική σεζόν ο Πιερικός κατέλαβε την πρώτη θέση στο γκρουπ του υποβιβασμού και την έβδομη στην συνολική κατάταξη της βαθμολογίας.

Τρέχουσα σύνθεση

Επιτελεία

Εγκαταστάσεις
Ο Πιερικός από το 2007 έως το 2017 χρησιμοποιούσε ως έδρα το Β ΔΑΚ Κατερίνης. 

Από το 2018 η ανδρική ομάδα χρησιμοποιεί το κλειστό γήπεδο του Σταθμού Πιερίας Τ9 (χωρητικότητα:800).

Παραπομπές

Πιερικός Σ.Φ.Κ.
Ελληνικοί σύλλογοι πετοσφαίρισης